Man vermoor glo ouma met bylArgieffoto Kol. Ronel Otto, woordvoerder van die polisie, sê die 29-jarige beweer sy ouma het sy ma getoor. Die man se 52-jarige ma is verlede week na ŉ kort siekbed oorlede. Haar begrafnis is Saterdag in Mshiyani gehou. “Na die begrafnis het die man sy ouma daarvan beskuldig dat sy verantwoordelik is vir sy ma se dood waarna hy haar aangeval het,” sê Otto. Die ouma is op die toneel dood verklaar. Die man het gevlug maar is kort na die voorval in hegtenis geneem.